Humallahti

pienoiskuva|Pronssikautinen röykkiöhauta Humallahden rantakalliolla
Humallahti () on Seurasaarenselkään kuuluva merenlahti Mäntyniemen itäpuolella Helsingissä. Rajasaari ja sinne johtava Rajasaarenpenger rajaavat  lahtea etelästä.

Lahden itärannalla on Humallahdenpuisto ja Kesäranta, joka toimii pääministerin virka-asuntona. 

Rantakalliolla Humal­lahden­puistossa, aivan lähellä Paciuksen­kadun ja Seura­saaren­tien risteystä, on yli 3 000 vuotta vanha pronssi­kautinen röykkiöhauta, josta on löydetty poltettuja ihmisen luita.Rauniot Humallahden kalliolla, Tarinoiden Helsinki

1930-luvulla Humallahden rannalle ajetun täytemaan painosta täytteen viereinen pohjamuta nousi ylöspäin ja toi näkyviin vanhan puisen laivan rungon. Rungon rakenteesta päätellen kyseessä oli sota-alus, mahdollisesti tykkivene.Vanhan sota-auksen runko Humallahdessa. Lujasta rakenteesta päätellen se on ollut tykkivene, Helsingin Sanomat, 30.08.1939, nro 232, s. 3, Kansalliskirjaston digitaaliset aineistot. Viitattu 31.08.2024

 Uimalaitos 
pienoiskuva|Humallahden uimalaitos 1930-luvulla
Humallahti toimi helsinkiläisten uimalana vuodesta 1898 alkaen. Paikalla toimi vuosina 1919–1959 Humallahden uimala, jossa oli hyppytorni ja uimaradat. Kaupunki määräsi sen vuonna 1955 purettavaksi saastuneen veden ja kohonneiden kunnostuskustannusten takia. Purkutyöt alkoivat vuoteen 1958 mennessä. Kallioilla on säilynyt uimalan betonisia perustuksia. Vuonna 1928 uimalan läheisyyteen rakennettiin Missisippi-niminen kahvila, joka tuhoutui vuonna 1975 tuho­poltossa.

 Nimen alkuperä 
Lahden suomenkielinen nimi Humallahti on tullut käyttöön 1800-luvun lopulla. Se on mukaelma ruotsin­kielisestä nimestä, joka on esiintynyt kartoissa muodossa Hummelvik jo 1700-luvulla. Nimi johtuu mahdollisesti lahden rannalla villinä kasvaneesta humalakasvista. Eräässä vuonna 1696 laaditussa kartassa nimi kirjoitettiin kuitenkin Kumbeljwiken. Tämän vuoksi on myös mahdollista, että nimi johtuisikin edellä mainitusta muinais­haudasta, josta on voitu käyttää kivi­röykkiötä tarkoittavaa ruotsin kielen sanaa kummel.

 Lähteet 

Luokka:Helsingin luonto
Luokka:Suomen lahdet
Luokka:Taka-Töölö
Luokka:Meilahti